شەفەق نیوز/ بارەگای ئۆپراسیۆنە هاوبەشەیلەی کەرکوک، ئمڕوو دووشەممە،  راگەیان پۊچەڵکردن پەلاماریگ خوەکوشی لەبان هێزە ئەمنییەیلە.
فەریق روکن عەلی فرێجی فەرماندەی بارەگای پێشکەفتگ ئۆپراسیۆنە هاوبەشەیلەی کەرکوک لە بەیاننامەیگ رەسیە ئاژانس شەفەق نیوز وت: هێزەیل پاڵەوانمان لە لیوای پیادەی ٤٥ و فەوج کۆماندۆی فیرقەی هەشتەم تۊینستن دوو تیرۆریست خوەیکوش لە مەوقەی تەقەلای پەلاماردان هێزەیلمان لە مەوقەی وەشکین کوشتن.
وتیش؛ هێزە ئەمنییەیلە تۊینستن حەشارگەیگ و کامپیگ سەربازی ئەرا تیرۆرستەیلە لە ناوچەی بوبمفرج لەباشوور داقوق پەیا بکەن، و ئیسە دیرن ناوچەگە وە تەواوی وەشکنن و کامپەیلە خاپوور کەن.
